paragraph_text: Finalna utakmica ostala je zapamćena po sramotnom suđenju američkog i grčkog suca koji su, sudivši na štetu litavske reprezentacije tijekom cijele utakmice, utjecali na konačni rezultat. Litavska reprezentacija drugo je poluvrijeme započela uz minimalnu prednost 49:48, no uskoro je jugoslavenska reprezentacija prešla u vodstvo nakon što su u njenu korist dosuđeni nevjerojatni prekršaji. Litavci su već na početku drugog poluvremena ogorčeno prosvjedovali nakon što je Sabonisu svirana tehnička grješka, no nakon prosvjeda odnos sudaca prema Litavcima dodatno se pogoršao. Utakmica je dvije minute prije kraja nakratko bila i prekinuta kad su se Litavci povukli s terena ogorčeni sramotnim suđenjem. Nakon nagovaranja jugoslavenskog reprezentativca Aleksandra Đorđevića ipak su se vratili na teren i dovršili utakmicu. Da je ogorčenje suđenjem vladalo i na tribinama vidjelo se i iz skandiranja, kada je uglavnom grčka publika, tradicionalno naklonjenija Srbiji, vikala „Litva je prvak, Litva je prvak!”. Za sramotu do danas nitko iz FIBA-e nije odgovarao niti se ispričao Litavcima.<ref>Ivković danas plače da je pokraden, a '95 je s guštom primio sramotno zlato, index.hr, preuzeto 3. srpnja 2015.